b'\n_START_ARTICLE_\nLucian Filip\n_START_SECTION_\nSteaua II Bucure\xc8\x99ti\n_START_PARAGRAPH_\nFilip a jucat pentru echipa de tineret a Stelei p\xc3\xa2n\xc4\x83 \xc3\xaen toamna anului 2008, c\xc3\xa2nd a fost selectat pentru echipa de seniori. Cu aceast\xc4\x83 ocazie Filip a bifat prima apari\xc8\x9bie \xc3\xaen tricoul echipei \xc3\xaen \xc8\x99aisprezecimile Cupa Rom\xc3\xa2niei 2008-2009 unde echipa sa a pierdut \xc3\xaen fa\xc8\x9ba echipei Sportul Studen\xc8\x9besc \xc8\x99i nu s-a calificat \xc3\xaen faza urm\xc4\x83toare.\n_START_SECTION_\nSteaua Bucure\xc8\x99ti\n_START_PARAGRAPH_\nDup\xc4\x83 primul s\xc4\x83u meci la Steaua s-a \xc3\xaentors la echipa a II-a doar pentru a reveni \xc3\xaen pauza de iarn\xc4\x83 dup\xc4\x83 ce l-a impresionat pe antrenorul de atunci al Stelei Marius L\xc4\x83c\xc4\x83tu\xc8\x99._NEWLINE_\xc3\x8en iulie 2009 el a fost trimis din nou la echipa de juniori._NEWLINE_Pe 18 octombrie 2009 el a debutat pentru Steaua \xc3\xaen Liga I \xc3\xaen victoria contra echipei Politehnica Ia\xc8\x99i. \xc3\x8en continuare a fost \xc3\xaemprumutat de Steaua la FC Snagov \xc8\x99i Concordia Chiajna, echipe antrenate la vremea aceea de Lauren\xc8\x9biu Reghecampf, cel care a cerut s\xc4\x83-l aib\xc4\x83 la dispozi\xc8\x9bie \xc8\x99i la Steaua, astfel oprindu-se seria \xc3\xaemprumuturilor. A urmat debutul \xc3\xaen Europa League \xc3\xaen meciul cu Ajax. \xc3\x8en 2013, dup\xc4\x83 ce a reu\xc8\x99it o dubl\xc4\x83 \xc3\xaen meciul Steaua-Gaz Metan, care s-a terminat 2-2, Filip a impresionat \xc8\x99i a debutat \xc3\xaen UEFA Champions League, fiind folosit ca titular \xc3\xaen meciul retur cu Legia Var\xc8\x99ovia, din play-offul Ligii Campionilor. \xc3\x8en noiembrie 2013 a suferit o fractur\xc4\x83 de tibie \xc8\x99i peroneu, care l-a \xc8\x9binut 4 luni pe tu\xc8\x99\xc4\x83. A fost operat din nou \xc3\xaen decembrie 2014. \xc3\x8en mai 2016 s-a accidentat \xc3\xaen timpul unui antrenament, suferind de ruptur\xc4\x83 a ligamentului \xc3\xaencruci\xc8\x99at anterior al genunchiului drept.'